open-index/open-wikipedia-markdown huggingface dataset:
Rivimoottori

**Rivimoottori** on mäntämoottori, jossa sylinterit ovat vierekkäin rivissä. Rivimoottorista käytetään myös nimitystä *suora moottori*, koska sylinterit ovat suorassa rivissä vierekkäin. Muita polttomoottoreita erilaisilla sylinterien asetteluilla ovat esimerkiksi V-moottori, tähtimoottori ja bokserimoottori. Autokäytössä rivimoottorissa on yleisimmin neljä sylinteriä, mutta kolme-, viisi- ja kuusisylinterisiä moottoreita käytetään pyrittäessä hyödyntämään niiden tuomia etuja joissain tapauksissa. Kolmesylinterisen moottorin etuja muihin verrattuna ovat luonnollisesti pienempi koko ja paino. Viisisylinterinen moottori on saatettu kehittää kuusisylinterisestä sitä lyhentämällä, esimerkiksi etuvetoon siirryttäessä, jolloin kuusisylinterinen olisi liian suuri asennettavaksi poikittain auton keulalle. Kuusisylinterisen käynti on rakenteesta johtuen hyvin tasaista sekä värinätöntä ilman erillisiä tasapainotusakseleita.

## Rivimoottori autoissa
### 2-sylinterisiä
Fiat 500 on saatavissa 0,9 litran kaksisylinterisellä ahdetulla bensiinimoottorilla. Samaa TwinAir-moottoria on käytetty myös Alfa Romeo MiTossa.

### 3-sylinterisiä

### 4-sylinterisiä
*Valtaosa autonvalmistajista tekee nelisylinterisiä moottoreita.
### 5-sylinterisiä

Viisisylinterisiä moottoreita käyttävät monet valmistajat, kuten Volvo, Audi, Mercedes-Benz ja Volkswagen eräissä malleissaan (dieselmoottorit ja VR5-moottori).

### 6-sylinterisiä
Kuusisylinterisiä rivimoottoreita on perinteisesti käytetty suuremmissa ja ylellisemmissä automalleissa niiden tasaisen ja värinättömän käynnin vuoksi. Moottorityyppi on yleinen myös urheiluautoissa.
*BMW:n useat mallit
*Nissan Cedric
*Datsun Laurel
*Volvo S80
*Volvo V70
*Volvo XC90
*Toyota Supra
*Mercedes-Benz W124 300CE

### 7-sylinterisiä
SisuDiesel aloitti keväällä 2009 seitsemänsylinterisen dieselin valmistamisen. Uuden 9,8-litraisen moottorin tehoalueeksi on määritelty 250–350&nbsp;kW (335–470&nbsp;hv). Ensimmäiseksi sen saivat käyttöönsä Agcon valmistamat leikkuupuimurit. Sitä tarjotaan myös traktoreihin, konttilukkeihin ja maarakennuskoneisiin.

### 8-sylinterisiä
Buick käytti hyvin pitkään kahdeksansylinterisiä rivimoottoreita automalleissaan. Suoran kahdeksansylinterisen hyviä puolia olivat värinättömyys ja hiljaisuus, jotka tietenkin sopivat arvokkaaseen autoon. Suora kahdeksansylinterinen poistui Buickin valikoimasta 1950-luvun alussa, jolloin sen korvasi uusi V8-moottori. Myös muut autonvalmistajat ovat käyttäneet suoraa kahdeksikkoa loistoautoissaan. Chrysler teki 1990-luvun loppupuolella konseptiauton, jossa oli kaksi Neonin nelisylinteristä moottoria yhdistettynä yhdeksi suoraksi kahdeksikoksi. Tämä on tunnetusti viimeinen valmistettu suora kahdeksansylinterinen moottori.

## Rivimoottori muissa käyttökohteissa
Yksi maailman suurimpia rivimoottoreita on Wärtsilän suunnittelema 14-sylinterinen Wärtsilä-Sulzer RTA96-C -moottori, jollainen on käytössä valtavassa M/S ''Emma Mærsk'' -konttialuksessa.

## Katso myös
* Kaksitahtimoottori
* Nelitahtimoottori
* Bokserimoottori
* Tähtimoottori
* V-moottori
* Wankelmoottori

## Lähteet
Itä-Savo (sanomalehti)

**Itä-Savo** on Savonlinnassa ilmestyvä sanomalehti. Levikkialuetta ovat Savonlinnan seutu ja Itä-Savon alue eli Enonkosken, Rantasalmen, Savonlinnan ja Sulkavan kunnat. Lehden levikkialueeseen kuuluvat myös Pohjois-Karjalasta Kitee sekä Etelä-Karjalan Parikkala. Lehden levikki on noin 9&nbsp;933 kpl, ja kokonaislevikki 11 465 kpl.  Painetun lehden lukijamäärä on laskussa. Vuonna 2010 lukijamäärä oli 43 000 ja vuonna 2017 määrä oli laskenut 32 000:een. Vuoden 2020 painetun lehden lukijamäärä oli 24 000.

Itä-Savo muuttui kuusipäiväiseksi kesäkuun alusta 2018. Ilmestymispäivien vähentäminen vaikuttaa muuhunkin alueelliseen tiedonvälitykseen, sillä Itä-Savon jakelumuutosten johdosta Helsingin Sanomat luopui paperilehden sunnuntaijakelusta. Helsingin Sanomat on ollut yhteisjakelussa Itä-Savon kanssa.

Lehden levikki on niin ikään laskenut jyrkästi, ja samaan aikaan toimittajia on vähennetty. Kokonaislevikin kehitys:
*2010: 16&nbsp;674 kpl,
*2011: 16&nbsp;278 kpl,
*2012: 15&nbsp;630 kpl,
*2013: 14&nbsp;981 kpl,
*2014: 14&nbsp;180 kpl,
*2015: 13&nbsp;835 kpl,
*2016: 13&nbsp;311 kpl,
*2017: 12&nbsp;165 kpl
*2018: 11&nbsp;465 kpl
*2019: Ei tarkastettu
*2020: Ei tarkastettu

Lehden päätoimittaja on Keskustapuolueen entinen paikallispoliitikko Jaana Rautio-Teijonmaa. Vuoden 2012 lopusta päätoimittajana toiminut Tiina Ojutkangas siirtyi Keskipohjanmaa-lehden määräaikaiseen kehityshankkeeseen tammikuun alussa 2018. Yli-Huttula toimi lehden päätoimittajana vuoden 2008 alusta, kun edellinen päätoimittaja Kyösti Pienimäki siirtyi lehden pääkirjoitustoimittajaksi.

Lehteä julkaisee Savo-Karjalan Media Oy, joka kuuluu mediakonserni Keskisuomalaiseen.

## Historia
Lehden edeltäjä oli 1907 perustettu *[[Savolainen (lehti)|Savolainen]]*. Lehti oli vanhasuomalaisen puolueen äänenkannattaja. *Itä-Savo* alkoi ilmestyä 1917, jolloin se siirtyi kansanpuolueen kautta nuorsuomalaisen puolueen työn jatkajaksi perustetun edistyspuolueen lehdeksi. Vuonna 1927 lehti julistautui maalaisliiton äänenkannattajaksi. Linjavalinnan syynä oli se, että maalaisliitto oli sivuuttanut Itä-Savon alueella edistyspuolueen maaseutuväestön tärkeimpänä edustajana. *Itä-Savo* julistautui puolueettomaksi tammikuussa 2002, viimeisenä suomalaisena seitsenpäiväisenä sanomalehtenä.

## Lehtiyhteistyö
Itä-Savo julkaisee pääasiallisesti paikallista materiaalia ja uutisia sekä osittain saman konsernin muiden lehtien tekemiä lukemistojuttuja. Kesäkuun alussa 2018 lehden muuttuessa kuusipäiväiseksi Itä-Savo alkoi julkaista launtaisin Sunnuntai-lukemistoliitettä. Lehden toimitus sijaitsee Savonlinnan linja-autoaseman kiinteistössä. Aiemmin lehdellä on toimitus myös Parikkalassa, mutta nykyisin siellä ei ole yhtään vakituista toimittajaa.

Lehti painetaan Kaakon Viestinnän painossa Kouvolassa.

## Lähteet
Suomen Kanoottiliitto

**Suomen Kanoottiliitto ry** oli vuoden 2012 alkuun saakka Suomen melontaseurojen muodostama keskusjärjestö, joka edisti lajia Suomessa ja vastasi sen kansainvälisiä yhteyksiä. Liitto julkaisi *Meloja*-lehteä.

Vuoden 2012 alusta Suomen Kanoottiliiton aiempi toiminta siirtyi osaksi Suomen melonta- ja soutuliiton toimintaa. Tämän uuden melonnan ja soudun yhteisen lajiliiton perustamisesta tehtiin päätös sekä Suomen kanoottiliiton että Suomen soutuliiton vuosikokouksissa 16.4.2011. Uusi kahden vesiliikuntalajin yhteinen lajiliitto perustettiin alkusyksyllä 2011.

## Jaostot
Suomen Kanoottiliiton toiminta jakautui eri jaostoihin, joiden puheenjohtaja ja hallitus koostui osa-alueen asiantuntijoista tai pitkälle edenneistä harrastajista. Jaostot ovat:

* Freestylejaosto
* Kanoottipurjehdusjaosto
* Kanoottipujottelu- ja koskisyöksyjaosto
* Maratonjaosto
* Nuorisojaosto
* Poolojaosto
* Ratajaosto
* Turvajaosto
* Virkistys- ja retkijaosto

## Katso myös
* Kansainvälinen Kanoottiliitto

## Lähteet

## Aiheesta muualla
* Suomen melonta- ja soutuliiton kotisivut
Jamora

**Jamora** on fuchs-turkkinen, japanilaiskuvioinen pienehkö kani, jonka ihannepaino on 1,91–2,40 kiloa. Alkujaan jamora on risteytys hermeliiniä, angoraa sekä japanilaisrotuista kania. Se on jalostettu Saksassa. Pohjoismaiseen standardiin jamora hyväksyttiin lokakuussa 2002.

Perusluonteeltaan jamorat ovat ehdottoman kilttejä, uteliaita ja miellyttämisenhaluisia. Jamora onkin luonteensa puolesta verrattavissa paremmin tunnettuun kääpiöluppaan. Kiltin luonteensa ansiosta jamorat ovat koulutettavissa estekaneiksi.

Jamoran turkkia ei tule leikata. Se pysyy kunnossa viikoittaisella harjaamisella, mutta nuoria kaneja, joilla on poikaskarva, tulee harjata useammin. Jamora vaihtaa karvansa toisin kuin angora. Pitkästä karvastaan huolimatta jamora ei sovi ulkokaniksi, sillä se kestää huonosti vetoa. 

Kuten kanit yleensä, jamora ei sovi lemmikiksi pienelle lapselle, sillä ne ovat hoidostaan ja ruokinnastaan todella tarkkoja ja sairastuvat melko helposti. Myös turkin oikeanlainen hoito vaatii tottuneita otteita.

Jalostuksen ja poikastuotannon kannalta jamora on melko hankala, sillä hyviä jalostysyksilöitä on vaikea löytää; eri linjaisia kaneja ei ole paljon. Sisäsiitos on siis todellinen ongelma. Jamora saa usein vain 2–3 poikasta, ja poikasia kuolee paljon.

Ainoa värimuoto Suomessa tällä hetkellä on keltamusta japanilainen.

## Lähteet

## Aiheesta muualla
* Suomen Kaniyhdistys ry: Poikkeavaturkkiset rodut
Petri Tiainen (jalkapalloilija)

**Petri Juha Tiainen** (26. syyskuuta 1966 Lahti) on suomalainen jalkapalloilija. Hän oli pelipaikaltaan keskikenttäpelaaja.

Tiainen aloitti uransa kasvattajaseurassaan Kuusysissä ja solmi ammattilaissopimuksen jo 19-vuotiaana alankomaalaisen Ajaxin kanssa. Hänen pärjäämisensä siellä loi pohjaa Jari Litmasen, Sami Hyypiän, Joonas Kolkan ja monien muiden myöhemmin Alankomaiden kautta Euroopan kentille matkanneiden suomalaisten uralle. Hänen pelatessaan Ajaxissa joukkue voitti cup-voittajien cupin vuonna 1987.

Tiainen palasi takaisin Suomeen keväällä 1989 loukkaantumisten vuoksi. Loukkaantumiset lähes lopettivat hänen uransa vuonna 1992. MyPan valmentaja Harri Kampman onnistui kuitenkin houkuttelemaan hänet uudelleen jalkapallokentille kaudeksi 1994, jonka jälkeen Tiainen pelasi vielä neljä kautta Veikkausliigaa. Viimeisimpänä hän oli nostamassa FC Lahtea liigaan vuonna 1998.

Maajoukkueessa Tiainen esiintyi 15 ottelussa.

Peliuransa jälkeen Tiainen on työskennellyt mainosalalla sekä FC Lahden ja MYPAn toiminnanjohtajana.

## Saavutukset
* Suomen mestaruus 1984, 1986, 1990, 1992
* Suomen Cup 1983, 1995
* Alankomaiden cup 1987
* Cup-voittajien cup 1987
* Vuoden jalkapalloilija (Suomen Palloliiton valinta) 1986

## Lähteet
* *Jalkapallon pikkujättiläinen* WSOY 2003
* 
* 

### Viitteet
Skorpionikorennot

**Skorpionikorennot** (Panorpidae) ovat hyönteisheimo, joka kuuluu jo mesotsooisella maailmankaudella esiintyneeseen kärsäkorentojen lahkoon. Alkukantaisuudestaan huolimatta skorpionikorennoilla on täydellinen muodonvaihdos. Skorpionikorentoja on maailmassa yhä ainakin 350 lajia, Suomessa niistä on tavattu ainakin viisi.

Skorpionikorentojen parittelu on varsin erikoinen koiraan erittämine sylkipalloineen ja tarttumapihteineen, mistä hyönteisten nimi juontuu. Naaras munii heti parittelun jälkeen. Toukat syövät eläinperäistä ravintoa, tavallisesti kuitenkin kuollutta materiaalia.

## Lähteet
Montrealin metro

**Montrealin metro** () on metrojärjestelmä Montrealin kaupungissa Kanadassa. Järjestelmään kuuluu neljä linjaa ja sen linjojen yhteispituus oli 71 kilometriä vuonna 2016. Metrolla tehdään noin 400 miljoonaa matkaa vuosittain. Sitä ylläpitää Société de transport de Montréal (STM). 

Montrealin metroon liittyy myös maanalaisten jalankulkuteiden ja kauppakeskusten verkosto, Montrealin maanalainen kaupunki (RÉSO).

## Metron historia

Metro avattiin pormestari Jean Drapeaun hallinnon aikana 14. lokakuuta 1966 ja se oli Pohjois-Amerikan ensimmäinen kumipyörillä kulkeva maanalainen.  Alun perin metrolla oli 26 asemaa kolmella eri linjalla, nykyään asemia on 68 neljällä linjalla. Linjat palvelevat Montrealin pohjois-, itä-, ja keskiosia. Neloslinjalla on yhteys Longueuiliin ja kakkoslinjalla Lavaliin Quebeciin.

## Linjat

## Lähteet

## Aiheesta muualla

* Société de transport de Montréal (STM) 
* Montreal by Metro
Jota Quest

**Jota Quest** on brasilialainen pop-yhtye Belo Horizontesta (Minas Gerais). Yhtyeen alkuperäinen nimi on Johnny Quest mutta Hanna Barbaran kanssa syntyneistä lainsäädännöllisistä ongelmista johtuen he ottivat käyttöön lempinimensä J. Quest ja muuttivat nimensä Jota Quest. Yhtyeen jäseniä ovat Rogério Flausino (laulu), Marco Túlio Lara (kitara), Márcio Buzelin (koskettimet), PJ (basso) sekä Paulinho Fonseca (rummut).

## Diskografia

### Studio albumit
*(1996) *Jota Quest*
*(1998) *De Volta ao Planeta*
*(2000) *Oxigênio*
*(2002) *Discotecagem Pop Variada*
*(2005) *Até Onde Vai*
*(2008) *La Plata*
*(2013) *Funky Funky Boom Boom*
*(2015) *Pancadélico*

### Live albumit
*(2003) *MTV ao Vivo: Jota Quest*
*(2012) *Multishow ao Vivo: Jota Quest - Folia & Caos*
*(2012) *Rock in Rio 2011 - Jota Quest*
*(2017) *Acústico Jota Quest*
*(2023) *Jota25 - De Volta ao Novo* (tulla vapautetuksi)

### Kokoelma albumit

* (2011) *Quinze*

### Video albumit

* (2003) *MTV ao Vivo: Jota Quest*
* (2004) *DVD Clipes* (musiikkivideon kokoelma)
* (2006) *Até Onde Vai (Ao Vivo em Porto Alegre)*
* (2012) *Multishow ao Vivo: Jota Quest - Folia & Caos*
* (2012) *Rock in Rio 2011 - Jota Quest*
* (2017) *Acústico Jota Quest*
* (2023) *Jota25 - De Volta ao Novo* (tulla vapautetuksi)

## Aiheesta muualla

*Jota Questin virallinen fanisivu.
HTP-arvo

**Haitalliseksi tunnettu pitoisuus** eli **HTP-arvo** on pienin ilman kemikaalipitoisuus, jonka sosiaali- ja terveysministeriö arvioi voivan aiheuttavan haittaa tai vaaraa työntekijän terveydelle. HTP-arvot on vahvistettu työturvallisuuslain (738/2002) 38 § 4 momentin nojalla annetulla sosiaali- ja terveysministeriön asetuksella (557/2009). 

HTP-arvo ilmoitetaan yleensä haitallisten molekyylien suhteena ilmapartikkeleiden määrään miljoonasosina (ppm, ) tai milligrammoina ilmakuutiometriä kohti (mg/m3). Haitalliseksi tunnettu pitoisuus ilmoitetaan 8 tunnin (**HTP8h**), 15 minuutin (**HTP15min**) tai hetkelliselle ilman epäpuhtauden pitoisuudelle altistumiselle. 

## Lähteet
Carlinhos Brown

**Carlinhos Brown** (s. 23. marraskuuta 1962, Salvador da Bahia) on brasilialainen muusikko Salvador da Bahiasta. Hänen musiikkinsa on sekoitus brasilialaista-, rock- ja soul musiikkia. Musiikille on tyypillistä rytmikkyys sekä karibialaiset ja afro-brasilialaiset musiikkityylit.

## Diskografia
*1996 *[[Alfagamabetizado]]* (Blue Note Records)
*1998 *[[Omelete Man]]* (Blue Note Records)
*2001 *[[Bahia do Mundo, Mito e Verdade]]* (Blue Note Records)
*2003 *[[Carlinhos Brown é Carlito Marrón]]* (Blue Note Records)
*2004 *[[Candyall Beat]]* (Vale)
Ilhéus

**Ilhéus** on Etelä-Bahiassa 430 kilometriä Salvador da Bahiasta etelään sijaitseva kaupunki Brasiliassa. Kaupunki  on yksi tärkeimmistä Koillis-Brasilian turismikeskuksista.

Kaupungin talous perustuu erityisesti turismiin kauniiden rantojen ja kulttuuriperinnön ansiosta. Kaupungissa asuu noin 180&nbsp;000 henkilöä 1&nbsp;841 km² alueella ja sen keskusta sijaitsee kilometrin päässä Atlantin valtamerestä. Aikaisemmin kaakaotuotannosta riippuneen kaupungin talous elää nykyään turismista. Ilhéus tunnetaan myös kirjailija Jorge Amadon kotikaupunkina.

Portuhalilaiset  perustivat siirtokunnan nmeltä  São Jorge dos Ilhéos vuonna 1532, joka sai kaupunkioikeudet vuonna 1881.

## Lähteet

## Aiheesta muualla
*Ilhéus Virtual  
*Brasilheus
Charlie Brown Jr.

**Charlie Brown Jr.** on brasilialainen rockyhtye Santosista, São Paulosta. Tärkeimmät vaikutteet he ovat saaneet Red Hot Chili Peppersiltä, Suicidal Tendenciesiltä sekä Rage Against the Machineltä.

## Jäsenet
*Chorão: laulu (1992-2013, k.2013)
*Champignon: bassokitara, beatboxaus, lisälaulu (1992-2005, 2011-2013, k.2013)
*Heitor Gomes: bassokitara ( 2005-2011, 2019, 2021)
*Marcão: kitara, lisälaulu (1992-2005, 2011-2013, 2019, 2021)
*Thiago Castanho: kitara, lisälaulu (1992-2001, 2005-2013, 2021)
*Renato Pelado: rummut (1992-2005)
*André Pinguim Ruas: rummut, beatboksaus (2005-2008, 2019, 2021)
*Bruno Graveto: rummut (2008-2013, 2021)

Kaikki jäsenet ovat Santosista, lukuun ottamatta São Paulosta olevaa Chorãota.

## Diskografia
* (1997) *Transpiração Contínua Prolongada*
* (1999) *Preço Curto... Prazo Longo*
* (2000) *Nadando com os Tubarões*
* (2001) *Abalando a Sua Fábrica*
* (2002) *Bocas Ordinárias*
* (2003) *Acústico MTV: Charlie Brown Jr.*
* (2004) *Tamo Aí na Atividade*
* (2005) *Imunidade Musical*
* (2007) *Ritmo, Ritual e Responsa*
*(2009) *Camisa 10 Joga Bola Até na Chuva*
*(2012) *Música Popular Caiçara*
*(2013) *La Familia 013*
*(2021) *Chegou Quem Faltava*

## Aiheesta muualla
*Virallinen kotisivu .
*Letras Musicas  Sanoituksia yms.
Skorpionilukki

**Skorpionilukki** (*Damon variegatus*) kuuluu hämähäkkieläimiin.

Lajia tavataan Afrikan eteläosissa.

Nimi skorpionilukki tulee siitä, että laji muistuttaa ulkoisesti jonkin verran skorpionia ja lukkia. Skorpionilukilla on kahdeksan pitkää, ohutta raajaa. Etummainen raajapari on kehittynyt 15 senttimetriä pitkiksi saalistusrihmoiksi, joissa on herkät tuntokarvat. Skorpionilukki ei ole myrkyllinen, vaan sillä on voimakkaat pyyntileuat (pedipalpit), joilla se saalistaa ravinnokseen sirkkoja ja muita hyönteisiä.

## Lähteet
Daniela Mercury

**Daniela Mercuri de Almeida Póvoas** (s. 28. heinäkuuta 1965, Salvador da Bahia) on brasilialainen laulaja.  Hän aloitti laulajanuransa 16-vuotiaana esiintyen baareissa Salvador da Bahiassa. 1989 hän muodosti pop-yhtye Companhia Clicin ja äänitti kaksi ensimmäistä levyään. Hänen ensimmäinen soololevynsä ilmestyi 1991, ja nykyään "Swing da Cor" -kappale tunnetaan samba-reggaen synonyyminä. Hänen ensimmäinen live-konserttinsa MASP:issa (Museu de Arte de São Paulo) keräsi yli 20&nbsp;000 katsojaa. 1992 ilmestynyt axéa edustavalla *Canto da Cidade* -levy osoitti uuden tähden syntyneen Brasiliassa Danielan saavuttaessa ensimmäisenä muusikkona platinalevyn. Hänen seuraava albuminsa Musica de rua vuonna 1994 osoitti, ettei kyseessä ole tähdenlento. 

Vuonna 1996 ilmestyneellä albumillaan *[[Feijão com arroz]]* hän sai vakuutetuksi kriitikot, ja samalla hänen suosionsa nousi myös ulkomaisilla levymarkkinoilla. Viimein 1998 hän julkaisi ensimmäisen live-albuminsa *Electrican*, joka sisälsi useita aiemmin ilmestyneitä kappaleita sekä hänen aiemmin esittämiään mutta levyttämättömiä kappaleita. Vuonna 2000 ilmestynyt levy *Sol da Libertade* yllätti sekä ihailijat että kriitikot hänen yhdistäessään samba-reggaen elektroniseen musiikkiin. *Carnaval Eletrônico* -levylle (2004) hän kutsui Brasilian tunnetuimmat dj:t ja elektonisen musiikin tuottajat.

## Diskografia
### Levyt Companhia Clicin kanssa
* 1989 Companhia Clic/Vida ligeira 
* 1990 Companhia Clic/Vou de vez 

### Soololevyt
**[[Daniela Mercury (albumi)|Daniela Mercury]]* &nbsp;(1991)
**[[O canto da cidade]]* &nbsp;(1992)
**[[Música de rua]]* &nbsp;(1994)
**[[Feijão com arroz]]* &nbsp;(1996)
**[[Elétrica - Ao vivo]]* &nbsp;(1999)
**[[Swing tropical]]* &nbsp;(1999)
**[[Sol da liberdade]]* &nbsp;(2000)
**[[Sou de qualquer lugar]]* &nbsp;(2001)
**[[Eletrodoméstico]]* &nbsp;(2003)
**[[Carnaval eletrônico]]* &nbsp;(2004)
**[[Clássica]]* &nbsp;(2005)
**[[Balé mulato]]* &nbsp;(2005)

### DVD:t
* 2003 Eletrodoméstico -  MTV Live
* 2005 Clássica
* 2006 Baile Barroco

## Aiheesta muualla

*Virallinen kotisivu (portugaliksi) 
*Portal Daniela Mercury (portugaliksi) 
*Dicionário MPB 
*Sanoituksia 
*Central Daniela Mercury (portugaliksi)
Hubertus

**Hubertus** (656?/658? Toulouse? – 30. toukokuuta 727?/728?) oli kristillinen pyhimys, jota kutsuttiin *Ardennien apostoliksi*. Hänestä tuli Liègen piispa ja häntä pidetään metsästäjien, matemaatikkojen, optikkojen ja metallityöntekijöiden suojelupyhimyksenä, joka voi parantaa vesikauhun.

Legendan mukaan Hubertus yhdellä harvoista metsästyskerroistaan kohtasi hirven, jolla oli kaulan ympärillä sädekehä ja sarvien välissä risti, mikä sai hänet kääntymään heti kristityksi.

Tästä legendasta on saksalainen Jägermeister-yrttilikööri saanut etikettinsä aiheen samoin kuin Hollolan vaakuna aiheensa Hollolan kirkon asehuoneen ja kirkkosalin välisessä puisessa ovessa olevan pellistä tehdyn kuvakertomuksen mukaan.

## Lähteet

## Katso myös
*Pyhä Eustachius
Väliviljely

**Väliviljely** eli **lomittaisviljely** on viljelyä, jossa viljelyskasveja kasvatetaan lomittain. Se liittyy usein luomuviljelyyn ja kestävään kehityksen, muun muassa permakulttuurin periaatteisiin. Kasvattamalla eri kasveja lähellä toisiaan voidaan hyödyntää viljelymaa tehokkaammin, vähentää tuhoeläinten haittoja ja toisinaan luoda toiselle kasvilajille suotuisa ilmasto, kun toinen tarjoa sille varjoa ja tuulensuojaa. Haittana on sadonkorjuun hankaloituminen, koska yleensä tässä viljelytavassa ei voida käyttää koneita sadonkorjuuseen. 

Esimerkki viljelytavasta on palsta, jossa korkeiden kookospalmujen välissä kasvaa keskikorkea banaani ja maanpinnalla ananas, inkivääri tai varjossa viihtyviä yrttejä. 

## Lähteet

## Aiheesta muualla
Porto Seguro

**Porto Seguro** on kaupunki Brasilian Bahian osavaltiossa. Kaupungissa on arviolta 147&nbsp;444 asukasta (vuonna 2016) ja sen pinta-ala on 2&nbsp;408,492 neliökilometriä.

Portugalilainen tutkimusmatkailija Pedro Álvares Cabral astui ensimmäisenä Brasilian maaperälle Porto Segurossa 22. huhtikuuta 1500. Kaupunki toimi vilkkaimpana satamana Portugalin siirtokunnissa vuodesta 1500 1800-luvun alkuun saakka ja on nykyään tärkeä matkailukohde. Kaupungin nimi tarkoittaa suomeksi "suojaisaa satamaa".


Tiedosto:Porto_Seguro_Oberstadt.JPG|Historiallinen yläkaupunki, näkymä Etelä-Atlantille
Tiedosto:Porto_Seguro_Strand.JPG|Rantanäkymä
Tiedosto:Trancoso_House.jpeg|Rantatalo Trancosossa


## Lähteet

## Aiheesta muualla
Miyazakin prefektuuri

**Miyazakin prefektuuri** () sijaitsee Japanissa Kyūshūn saarella. Prefektuurin pääkaupunki on Miyazaki. Siellä on 1&nbsp;126&nbsp;000 asukasta (vuonna 2012) ja sen pinta-ala on 7&nbsp;735,09 neliökilometriä.

Ennen Meiji-restauraatiota Miyazakin prefektuurin alueen käsitti Hyūgan provinssi.

## Maantiede
Prefektuuri sijaitsee Kyūshūn itärannikolla. Se rajautuu Tyyneen valtamereen etelässä ja idässä, Ōitan prefektuuriin pohjoisessa ja Kumamoton sekä Kagoshiman prefektuureihin lännessä. 

## Aluejako
Miyazakin prefektuuri jakautuu yhdeksään kaupunkiin ja 17 muuhun kuntaan, joista 14 on maaseutukaupunkeja ja kolme kyläkuntia. Kunnat kuuluvat kuuteen piirikuntaan, joilla ei ole hallinnollista merkitystä. 

;Kaupungit
* Ebino 
* Hyūga
* Kobayashi
* Kushima
* Miyakonojō
* Miyazaki (pääkaupunki)
* Nichinan
* Nobeoka
* Saito

;Kunnat piirikunnittain

## Kulttuuri ja nähtävyydet
Prefektuurin nähtävyyksiin lukeutuvat muun muassa Obin linnakaupunki Edo-kaudelta, rantakallion luolassa sijaitseva Udon pyhäkkö sekä Japanin suurin, yhteensä 311 hautakumpua käsittävä hautausmaa, Saitobaru. 

## Lähteet

## Aiheesta muualla
Barista

**Barista** on italian kieltä ja tarkoittaa espresso- ja baarimestaria joka valmistaa kuumia ja kylmiä juomia. Termi barista on lähtöisin italialaisesta perinteestä, joka on laajentunut muualle Eurooppaan ja Yhdysvaltoihin italialaisten siirtolaisten mukana. Italian ulkopuolella termi on vakiintunut tarkoittamaan espressopohjaisia juomia valmistavaa tarjoilijaa.

## Katso myös
* Luettelo kahvijuomista

## Lähteet

## Aiheesta muualla

* 
*
Tribute

**Tribute** voi tarkoittaa ainakin

* Tribute, Ozzy Osbournen albumi.
* Tribute, Tenacious D:n kappale
* Tribute, Mr. Crowleyn albumi.
* Tribute, vuoden 1980 elokuva.
* Mazda Tribute, automalli.
Tottorin prefektuuri

**Tottorin prefektuuri** () sijaitsee Japanissa Chūgokun alueella Honshūn saarella. Prefektuurin pääkaupunki on Tottori. Siellä on 582&nbsp;000 asukasta (vuonna 2012) ja sen pinta-ala on 3&nbsp;507,14 neliökilometriä.

## Maantiede

Tottorin pohjoispuolella on Japaninmeri, idässä Hyōgon prefektuuri, lännessä Shimanen prefektuuri ja etelässä Hiroshiman ja Okayaman prefektuurit. Prefektuuri on pitkänomainen, ulottuen idästä länteen noin 120 kilometrin matkan ja pohjoisesta etelään noin 60 kilometriä. 

Tottorissa sijaitsee *[[tottori-sakyū]]* (), Japanin ainoa aavikko.

## Aluejako
Tottorin prefektuuri jakautuu neljään kaupunkiin ja 15 muuhun kuntaan, joista 14 on maaseutukaupunkeja ja yksi on kyläkunta. Kunnat kuuluvat viiteen piirikuntaan, joilla ei ole hallinnollista merkitystä. 

;Kaupungit
*Kurayoshi
*Sakaiminato
*Tottori (pääkaupunki)
*Yonago

;Kunnat piirikunnittain

## Historia
Ennen Meiji-restauraatiota prefektuurin alue koostui Inaban, Hokin ja Okin provinsseista. 

## Talous
Tottori on maatalousvaltainen prefektuuri. Alueen tunnettuja tuotteita ovat omenapäärynä, nagaimo, sipulit ja vesimeloni. 

## Lähteet

## Aiheesta muualla

*Tottorin prefektuurin internetsivut
Kuoleman kentät

**Kuoleman kentät** (*The Killing Fields*) on Roland Joffén ohjaama brittiläinen sotadraama, joka valmistui vuonna 1984. Elokuvan on käsikirjoittanut Bruce Robinson ja keskeisimmissä rooleissa ovat Sam Waterston, Haing S. Ngor, John Malkovich ja Julian Sands.

Elokuva pohjautuu kambodžalaisen toimittaja Dith Pranin kokemuksiin punaisten khmerien hallinnosta ja sitä edeltäneestä tapahtumista.

*Kuoleman kentät* toi tekijöilleen kolme Oscar-palkintoa seitsemästä ehdokkuudestaan. Haing S. Ngor palkittiin parhaasta miessivuosasta, Chris Menges kuvauksesta ja Jim Clark parhaasta leikkauksesta. Ngor sai myös BAFTAn ja Golden Globen roolityöstään. Elokuva voitti kokonaisuudessaan kahdeksan BAFTA-palkintoa . Yhdysvaltalainen National Board of Review of Motion Pictures nimesi elokuvan vuoden 1984 kymmenen parhaan joukkoon.

British Film Instituten valitsemat asiantuntijat äänestivät *Kuoleman kentät* vuonna 1999 yhdeksi kaikkien aikojen sadasta parhaasta brittielokuvasta. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi elokuvan vuonna 2006 listalleen sadasta kaikkien aikojen innostavimmasta elokuvasta.

## Näyttelijät
*Sam Waterston – Sydney Schanberg
*Haing S. Ngor – Dith Pran
*John Malkovich – Alan 'Al' Rockoff
*Julian Sands – Jon Swain
*Craig T. Nelson – Majuri Reeves
*Spalding Gray – Yhdysvaltojen konsuli

## Palkintoja
### Oscarit
*Paras miessivuosa: Haing S. Ngor
*Paras kuvaus: Chris Menges
*Paras leikkaus: Jim Clark
Ehdokkaana:
*Paras elokuva
*Paras miespääosa: Sam Waterston
*Paras ohjaus: Roland Joffé
*Paras sovitettu käsikirjoitus: Bruce Robinson
### BAFTAt
*Paras elokuva
*Paras miespääosa: Haing S. Ngor
*Paras sovitettu käsikirjoitus: Bruce Robinson
*Paras kuvaus: Chris Menges
*Paras leikkaus: Jim Clark
*Paras lavastus: Roy Walker
*Paras äänitys: Ian Fuller, Clive Winter, Bill Rowe
*Paras uusi tulokas: Haing S. Ngor
Ehdokkaana:
*Paras miespääosa: Sam Waterston
*Paras ohjaus: Roland Joffé
*Paras maskeeraaja: Tommie Manderson
*Paras elokuvamusiikki: Mike Oldfield
*Parhaat erikoistehosteet: Fred Cramer
### Golden Globet
*Paras miessivuosa: Haing S. Ngor
Ehdokkaana:
*Paras draamaelokuva
*Paras miespääosa draamaelokuvassa: Sam Waterston
*Paras ohjaaja: Roland Joffé
*Paras käsikirjoitus: Bruce Robinson
*Paras elokuvamusiikki: Mike Oldfield 

## Lähteet

## Aiheesta muualla
*
David Bottrill

**David Bottrill** on kanadalainen musiikkituottaja, joka on voittanut kolme Grammy-palkintoa.

## Tuotantoja

* David Sylvian: *[[The First Day]]* (1993)
* King Crimson: *[[THRAK]]* (1995)
* Tool: *[[Ænima]]* (1996)
* dEUS: *[[The Ideal Crash]]* (1999)
* Tool: *[[Salival]]* (2000)
* Tool: *[[Lateralus]]* (2001)
* Mudvayne: *[[The End of All Things to Come]]* (2002)
* Silverchair: *[[Diorama (albumi)|Diorama]]* (2002)
* Godsmack: *[[Faceless]]* (2003)
* V Shape Mind: *[[Cul-De-Sac]]* (2003)
* I Mother Earth: *[[The Quicksilver Meat Dream]]* (2003)
* Flaw: *[[Endangered Species]] * (2004)
* Staind: *[[Chapter V (Staindin albumi)|Chapter V]]* (2005)
* Blackbud: *[[From the Sky]]* (2006)
* Stone Sour: *[[House of Gold & Bones Part 1]]* (2012)
* Stone Sour: *[[House of Gold & Bones Part 2]]* (2013)
* Lapko: *Freedom* (2015)

## Aiheesta muualla
*
Salival

**Salival** on yhdysvaltalaisen Tool-yhtyeen vuonna 2000 julkaistu box set. Se on julkaistu CD/VHS ja CD/DVD-formaateissa, ja sen mukana tulee myös 56-sivuinen kuvakirja.

Kappale "You Lied" on alun perin basisti Justin Chancellorin aikaisemman yhtyeen Peachin kappale. "Merkaba" oli alun perin tarkoitettu yhtyeen kappaleen Soberin introksi. "Message to Harry Manback II" on jatkoa ensimmäiselle osalle, joka on julkaistu albumilla *[[Ænima]]*.

## Kappalelistaus
# "Third Eye" (live) (Carey, Chancellor, Hicks, Jones, Keenan) – 14:05
# "Part of Me" (live) (Carey, D'Amour, Jones, Keenan) – 3:32
# "Pushit" (live) (Carey, D'Amour, Jones, Keenan) – 13:56
# "Message to Harry Manback II" (Carey, Chancellor, Jones, Keenan) – 1:14
# "You Lied" (Peach) (live) (Oakes, Durling, James, Chancellor) – 9:17
# "Merkaba" (live) (Carey, Chancellor, Jones, Keenan) – 9:48
# "No Quarter" (Led Zeppelin) (Page, Plant, Jones) – 11:12
# "L.A.M.C." (Carey, Chancellor, Jones, Keenan) – 10:53
#* Sisältää piiloraidan "Maynard's Dick".

## Videolistaus
# "Ænema"
# "Stinkfist"
# "Prison Sex"
# "Sober"
# "Hush" (vain DVD:llä)

## Muusikot

*Maynard James Keenan - laulu
*Adam Jones - kitara
*Danny Carey - rummut/perkussio
*Justin Chancellor - basso

### Vierailijat

* Buzz Osborne - toinen kitara ("You Lied")
* David Bottrill - koskettimet ("Message to Harry Manback II")
* Vince DeFranco - syntetisaattori ("Third Eye")
* Aloke Dutta - akustinen tabla ("Pushit")
* Timothy Leary - intro ("Third Eye")
Atorvastatiini

**Atorvastatiini** on statiineihin kuuluva kolesteroliarvon alentamiseen tarkoitettu lääke. Sen on kehittänyt Pfizer -lääkeyhtiö, ja sitä myydään kauppanimellä **Lipitor&reg;** sekä useita geneerisiä lääkkeitä. Kuten muutkin statiinit, atorvastatiini vaikuttaa estämällä kolesterolisynteesin osana toimivaa entsyymiä HMG-CoA-reduktaasia. Se alentaa erityisesti nk. "pahaa" eli LDL-kolesterolia, mutta kohottaa "hyvän" eli HDL-kolesterolin määrää elimistössä. Atorvastatiini metaboloituu CYP3A4-entsyymin kautta, mikä saattaa aiheuttaa yhteisvaikutuksia tiettyjen lääkeaineiden kanssa.

Tutkimusten uudelleenarvioinnissa ei ole havaittu Lipitorin alentavan sydänkohtauksen vaaraa naisilla. Tätä ei ole kuitenkaan mainittu Lipitorin mainoskampanjoissa. Myopatiaa esiintyy kohonneena SLCO1B1*5 -variantin kudostyypeillä.

Lipitorin käyttäjät ja Pfizerin entiset työntekijät ovat 2000-luvulla haastaneet Lipitorin valmistajan Pfizerin oikeuteen. Kanteen mukaan Pfizer olisi vähätellyt atorvastatiinin riskejä ja sivuvaikutuksia.

DI Leino Utriainen sai Lipitor atorvastatiinin käytön seurauksena haimatulehduksen ja lääkeyrityksen vakuutus maksoi Utriaiselle 84.000€ korvaukset. Lääketehdas Pfizer myönsi, että haimatulehdusta esiintyy haittavaikutuksena yhdellä 100.000:sta Lipitorin käyttäjästä.https://yle.fi/aihe/artikkeli/2010/11/02/kolesterolipommi-kasikirjoitus
## Lähteet
*  

### Viitteet

## Aiheesta muualla
*Terveyskirjasto: Atorvastatiini
*PubChem: Atorvastatin 
*DrugBank: Atorvastatin 
*Human Metabolome Database: Atorvastatin 
*KEGG: Atorvastatin 
*ChemBlink: Atorvastatin 
*Pfizer.fi: Lipitor
Tottori

**Tottori** () on Japanin Tottorin prefektuurin pääkaupunki Honshūn saarella Chūgokun tai San’inin alueella. Se sijaitsee prefektuurin itäosassa Japaninmeren rannikolla Sendaijoen suulla. Tottorissa on 190&nbsp;139 asukasta (vuonna 2017) ja sen pinta-ala on 765,31 neliökilometriä. Se on nimitetty yhdeksi Japanin erityiskaupungeista.

Edo-kaudella 1600–1800-luvuilla Tottori kehittyi linnanaluskaupunkina osana Ikeda-klaanin hallitsemaa Tottorin daimiokuntaa. Meiji-restauraation jälkeen Tottorista tehtiin uuden Tottorin prefektuurin pääkaupunki, ja Japanin kunnallishallinnon perustamisen yhteydessä vuonna 1889 se sai kaupunkioikeudet. Kaupunki laajeni huomattavasti vuonna 2004, kun siihen liitettiin kahdeksan ympäristön kuntaa. Kaupungin merkittävimpiin nähtävyyksiin kuuluu Tottorin hiekkadyynit, 16 kilometriä pitkä ja 2 kilometriä leveä dyynialue; rakennettua kulttuuriperintöä edustavat vuorostaan Tottorin linnan rauniot ja keisari Taishōn vierailua varten rakennettu Jinpūkaku-huvila. Elokuisin kaupungissa juhlitaan Shanshan-festivaalia, jonka huipentuma on 3&nbsp;500 hengen esittämä sateenvarjotanssi. Tottoria palvelevat JR Nishi-Nihonin San’in-päälinja ja Inbi-linja sekä Tottorin lentoasema.

## Kuvia

Tiedosto:Tottori-Sakyu Tottori Japan.JPG|Tottorin hiekkadyynit ovat Japanin ainoa aavikko
Tiedosto:Tottori castle p1 1750.jpg|Näkymä kaupunkiin, etualalla Tottorin linnan raunioita
Tiedosto:Tottori prefectural museum01 1920.jpg|Tottorin prefektuurin museo
Tiedosto:Tottori st05s2816.jpg|Tottorin rautatieasema


## Lähteet

## Aiheesta muualla

* Kaupungin internetsivut
Undertow

**Undertow** on yhdysvaltalaisen Tool-yhtyeen ensimmäinen studioalbumi, joka julkaistiin 1993. Albumin tunnetuin kappale on "Sober", joka lukeutuu Toolin tunnetuimpiin sen suuren radiosoittonsa ansiosta. Kappale kertoo kitaristi Adam Jonesin mukaan eräästä hänen tuttavastaan, joka ei pystynyt ilmaisemaan itseään artistina ilman päihtymistä. Vaikka yhtye sai paljon huonoa julkisuutta mm. "Prison Sex"-kappaleen sanoman takia, silti albumi myi julkaisuvuonnaan jo kultaa. Edellä mainituista kappaleista tehtiin myös singlet, joista "Prison Sex" julkaistiin 1993 ja "Sober" vuotta myöhemmin.

## RIAA:n sertifikaatit

## Kappaleet
#
#
#
#
#
#
#
#
#
#

## Kokoonpano
* Maynard James Keenan – laulu
* Adam Jones – kitara
* Paul d'Amour – basso
* Danny Carey – rummut

## Lähteet
Carelia

**Carelia** on Petroskoissa ilmestyvä suomenkielinen kulttuurilehti. Se on perustettu vuonna 1928, ja se on toiminut nimillä *[[Punakantele]]*, *[[Karelija (lehti)|Karelija]]* ja *Punalippu* vuoteen 1990, jolloin se sai nykyisen nimensä. Osa Carelia-lehden aineistosta on karjalan ja vepsän kielellä ja inkerin murteella. 

Päätoimittaja vuodesta 2014 on Armas Mašin . Hänen edeltäjänsä oli Robert Kolomainen, joka toimi tehtävässä yli 20 vuotta.  Kolomainen erosi tehtävästään helmikuussa 2014 Venäjän viranomaisten erotettua suurimman osan lehden toimituksesta ennen vuoden 2014 alkua. Lehteä kustantaa Venäjän valtion Periodika-kustantamo.

Vuodesta 2014 lähtien lehti ilmestyy kaksi kertaa vuodessa (aiemmin 10 kertaa vuodessa).

## Lähteet

## Aiheesta muualla
*Carelian kotisivut  (rkperiodika.ru)
*Carelian pdf-lehden tilaussivu  (rkperiodika.ru)
*Carelian tiedot Venäjän postin sivustolla (pochta.ru)
*Carelia-lehden tiedot erään venäläistä kirjallisuutta välittävän myymälän sivustolla (ruslania.com)
Cronos

**Cronos** voi tarkoittaa seuraavia:

*Kronos, antiikin Kreikan titaani
*Fiat Cronos, automalli
*Cronos, oik. *Conrad Lant* (s. 1963), brittiläinen laulaja ja basisti
**[[Cronos (elokuva)|Cronos]]*, Guillermo del Toron ohjaama elokuva vuodelta 1993.
Matsue

**Matsue** () on Shimanen prefektuurin pääkaupunki Chūgokun alueella Honshūn saarella Japanissa. Se sijaitsee prefektuurin koillisosassa Japaninmeren rannalla Shinjijärven ja Nakaumijärven välissä. Järvet toisiinsa liittävä Ōhashijoki kulkee kaupungin halki. Matsuessa on 205&nbsp;774 asukasta (vuonna 2014) ja sen pinta-ala on 573,01 neliökilometriä. Se on valittu yhdeksi Japanin erityiskaupungeista.

Matsuen alue kehittyi jo varhain Izumon pyhäkön läheisyyden ansiosta. Kaupungin nimi on peräisin vuodelta 1611, kun Horio Yoshiharu perusti paikalle linnan ja alkoi kutsua paikkaa nimellä Matsue. Edo-kaudella se kukoistikin linnakaupunkina. Vuonna 1889 Japanin kunnallishallinnon perustamisen myötä Matsuesta tehtiin kaupunki; tällöin siellä oli noin 35&nbsp;000 asukasta ja sen pinta-ala oli 4,78 neliökilometriä. Kaupungin alue on kasvanut vähitellen kuntaliitosten myötä. 

Lukuisten vesialueiden ja -reittien vuoksi Matsuelle on annettu lempinimi ”veden pääkaupunki” (). Kaupungin merkittävimpiin nähtävyyksiin kuuluvat Matsuen linna, joka on yksi kahdestatoista alkuperäisessä asussaan säilyneestä japanilaisesta linnasta, ja japaniin asettuneen kirjailijan Lafcadio Hearnin kotimuseo. Samalla alueella linnan ympärillä (Shiominawate-katu) on runsaasti perinteistä arkkitehtuuria ja yleisölle avattu hyvin säilynyt samuraitalo. Kaupungin toisella puolella Ōhashijoen eteläpuolella on laaja temppelialue (*teramachi*) ja Shinjijärven rannalla Kiyonori Kikutaken suunnittelema Shimanen prefektuurin taidemuseo. Kauempana keskustasta sijaitsevat esimerkiksi Tamatsukurin kuumien lähteiden alue ja Sadan pyhäkkö, jonka nō-tanssi on otettu Unescon aineettoman kulttuuriperinnön luetteloon.

## Kuvia

Tiedosto:Matsue Castle Tenshu.jpg|Matsuen linna
Tiedosto:Lafcadio Hearn's old house in Matsue 02.JPG|Japanin kansallisaarre, Lafcadio Hearnin vanha talo
Tiedosto:Gesshouji Juzouhi monument.JPG|Matsudaira Munenobun monumentti
Tiedosto:140426 Yuushien Matsue Shimane pref Japan01b5s3.jpg|Yūshi-enin puutarha
Tiedosto:Shimane Art Museum16s3.jpg|Shimanen taidemuseo


## Lähteet

## Aiheesta muualla

* Kaupungin internetsivut  
* Visit Matsue
Japanin Grand Prix

**Japanin Grand Prix** () on Japanissa järjestettävä vuosittainen Formula 1 -sarjan osakilpailu.

Japanin Grand Prix on ajettu aina joko Suzukan tai Fujin moottoriradoilla. Myös F1:n MM-sarjaan kuulumattomia Japanin Grand Prix -nimisiä kilpailuja on järjestetty.

Eniten voittoja ja nopeimpia kierroksia kyseisessä Grand Prix:ssä on saavuttanut McLaren-talli, mutta paalupaikkoja on eniten Ferrarilla.

## Historia
Japanin Grand Prix on läpi historiansa kerännyt katsomoihin suuret määrät paikallista yleisöä japanilaisten huippukuljettajien puutteesta huolimatta. Japanin Grand Prix on aina ollut yksi kauden viimeisiä osakilpailuja.

### Fuji Speedway (1976–1977)
Ensimmäinen F1:n MM-sarjaan kuulunut Japanin Grand Prix ajettiin vuonna 1976 Fujin moottoriradalla. Tuolloin kilpailu oli F1-kauden viimeinen ja mestaruuden ratkaiseva. Mario Andretti voitti sadekelillä ajetun kilpailun, mutta maailmanmestaruus meni kolmanneksi sijoittuneelle James Huntille yhden pisteen erolla Niki Laudaan.

Kaudella 1977 Fujissa ajettiin jälleen ja tällä kertaa Hunt voitti kilpailun, mutta hän ei jäänyt juhlimaan voittoaan palkintokorokkeelle, koska hänellä oli kiire lentokentälle. Japanin Grand Prix putosi tämän jälkeen F1-kalenterista kymmeneksi vuodeksi.

### Suzuka (1987–2006)
Japanin merkitys markkina-alueena oli kuitenkin suuri ja vuodesta 1987 lähtien Japanin Grand Prix on ollut joka vuosi osa MM-sarjaa. 1987 ajettiin ensimmäistä kertaa Suzukan moottoriradalla. Honda oli rakentanut Suzukan aikoinaan omaksi testiradakseen, minkä vuoksi radalta löytyi monia erityyppisiä mutkia. Suzukasta tulikin nopeasti kuljettajien suosikkirata.

Mestaruuden ratkaisu on osunut useasti Suzukaan. Erityisen kuuluisia olivat Alain Prostin ja Ayrton Sennan kolaroinnit Suzukassa 1989 ja 1990. Mika Häkkinen ratkaisi molemmat mestaruutensa voittamalla Suzukan osakilpailun. Seitsenkertainen maailmanmestari Michael Schumacher on varmistanut mestaruuden Suzukassa kahdesti, vuosina 2000 ja 2003. Vuoden 2005 kilpailun voitti Kimi Räikkönen startattuaan ruudusta 17.

### Fuji Speedway (2007–2008)
Japanin Grand Prix ajettiin vuosina 2007 ja 2008 Toyotan omistamalla Fujin moottoriradalla.

### Suzuka (2009–)
Kaudesta 2009 eteenpäin kilpailu on ajettu jälleen Suzukan moottoriradalla. Sebastian Vettel varmisti kauden  mestaruutensa Suzukassa. Kilpailu oli tuolloin kauden viidenneksi viimeinen. Huhtikuussa 2021 uutisoitiin, että kilpailu oli tehnyt kolmivuotisen sopimuksen Formula 1 -sarjan kanssa vuoteen 2024 saakka.

## Voittajat
Suomalaisista voittoa ovat juhlineet Mika Häkkinen vuosina 1998 ja 1999, Kimi Räikkönen vuonna 2005, Nico Rosberg vuonna 2016 ja Valtteri Bottas vuonna 2019.

*Punataustaiset kilpailut eivät kuuluneet Formula 1:n MM-sarjaan.* 

## Sponsorit
* 1987–2009: Fuji Television Japanese Grand Prix
* 2016: Emirates Japanese Grand Prix
* 2018, 2022: Honda Japanese Grand Prix
* 2023, 2025: Lenovo Japanese Grand Prix
* 2024: MSC Cruises Japanese Grand Prix
* 2026: Aramco Japanese Grand Prix

## Lähteet
*Japanese Grand Prix Formula1.com 

### Viitteet

## Aiheesta muualla
Ampiaismaiset pistiäiset

**Ampiaismaiset pistiäiset** eli **ampiaismaiset** (Vespoidea) on yksi hoikkatyvisten pistiäisten yläheimoista. Ampiaismaiset pistiäiset ovat myrkkypistiäisiä.

## Heimot
* Bradynobaenidae
* Formicidae – muurahaiset
* Mutillidae – mutipistiäiset
* Pompilidae – tiepistiäiset
* Rhopalosomatidae
* Sapygidae – säiläpistiäiset
* Scoliidae – puukkopistiäiset
* Sierolomorphidae
* Tiphiidae
* Vespidae – ampiaiset

## Aiheesta muualla
*ITIS: Vespoidea
Sosialistinen puolue (Ruotsi)

**Sosialistinen puolue** () on 1960-luvun lopulta toiminut ruotsalainen trotskilaisuutta kannattava sirpaleryhmä, joka on 1980- ja 1990-luvuilla pirstoutunut useisiin alaryhmiin.

Neljännen internationaalin yhdistynyt sihteeristö (USFI) sai 1960-luvulla Vietnamin sodan vastaisen liikkeen ja opiskelijaradikalismin myötä sen verran kannattajia, että nämä perustivat vuonna 1969 järjestön Revolutionära Marxister. Vuosina 1971–1975 järjestö tunnettiin nimellä Revolutionära Marxisters Förbund (RMF) ja tämän jälkeen nimellä Kommunistiska Arbetarförbundet (KAF). Vuodesta 1982 lähtien käytössä on ollut sitten nykyinen nimi Socialistiska Partiet. Puolueesta erosi vuonna 1989 suuntaus, joka otti uudelleen käyttöön nimen KAF, ja vuonna 1994 suuntaus, joka on käyttänyt itsestään nimitystä Arbetarmakt ja joka on Viidennen internationaalin (L5I) osastona.

USFI:n ruotsalainen osasto on osallistunut sekä parlamentti- että paikallisvaaleihin. Osastoon kuului vuosina 1974–1979 parhaimmillaan noin kymmenen henkilöä käsittänyt ryhmä, joka toimi Suomessa nimellä Vallankumoukselliset kommunistit/Revolutionära kommunisterna (VK/RK). Ryhmän tunnetuin jäsen Pekka Haapakoski jatkoi vuoden 1977 Ruotsiin muuttonsa jälkeen vielä pitkään toimimista USFI:n osastossa. Socialistiska Partiet julkaisee viikkolehteä *Internationalen* ja teoreettista julkaisua *Röda Rummet*.

## Aiheesta muualla
* Puolueen verkkosivu
* Bo Bergman: Millaisen sosialismin puolesta taistelemme. Helsinki/Tukholma: Vallankumoukselliset kommunistit. 1977. (Alkuteos: Den socialism vi kämpar för.) Suomentanut Pekka Haapakoski, joka on myös kirjoittanut esipuheen suomalaiseen käännökseen.
Övertorneå

**Övertorneå** voi tarkoittaa ainakin seuraavia maantieteellisiä kohteita:

* Matarenki (), taajama Ruotsissa
* Ylitornio (), kunta Suomessa
* Ylitornion kunta (), kunta Ruotsissa
* Ylitornion rautatieasema (), rautatieliikennepaikka Suomessa
* Ylitornion rautatieasema (), lakkautettu rautatieliikennepaikka Ruotsissa.
Brindisin maakunta

**Brindisin maakunta** on yksi Italian maakunnista. Se sijaitsee Apulian alueella pääkaupunkinaan Brindisi. Maakunnassa on 20 kuntaa.

Brindisin maakunnan pinta-ala on 1&nbsp;839 km². Maakunnan väkiluku on 398&nbsp;661, ja väkiluvultaan suurimmat kunnat ovat (31.12.2015):
* Brindisi (asukkaita 88 302)
* Fasano (39 780)
* Francavilla Fontana (36 641)
* Ostuni (31 318)
* Mesagne (27 164)
* Ceglie Messapica (20 076)
* San Vito dei Normanni (19 360).

## Lähteet

## Aiheesta muualla

* Viralliset sivut
Moottoripyöräilyn Qatarin Grand Prix

**Qatarin Grand Prix** on ratamoottoripyöräilyn MotoGP -sarjan osakilpailu. Se on ajettu vuodesta 2004 lähtien Losail International Circuitilla Qatarin pääkaupungin Dohan lähistöllä. Rata sijaitsee keskellä aavikkoa, mistä johtuen radalle lentävä hiekka tekee siitä liukkaan. Kuljettajille rata on haastava, ja pitkä pääsuora tarjoaa hyvän ohituspaikan. Yleisömäärät ovat jääneet Qatarissa pieniksi.

Vuosina 2004 ja 2005 kilpailu ajettiin loppukaudella, mutta vuoden 2006 kilpailukalenterissa Qatarin GP oli jo kauden toinen osakilpailu, ja vuosina 2007 ja 2008 kilpailu avasi kauden.

Ensimmäisen Losailin radalla ajetun MotoGP-luokan kilpailun voitti Sete Gibernau. Vuosina 2005 ja 2006 voittoon ajoi Valentino Rossi. Vuonna 2007 lopulta maailmanmestariksi ajanut Casey Stoner otti Qatarissa uransa ensimmäisen osakilpailuvoiton MotoGP-luokassa. Stoner voitti myös kauden 2008 avauskisan Qatarissa.

Kilpailu oli historiallinen, sillä se oli kaikkien aikojen ensimmäinen iltavalaistuksessa ajettu MM-sarjan osakilpailu.

## Voittajat

## Lähteet
Tyyne (hahmo)

**Tyyne Syväskökkö-Lipasti** on Vesa-Matti Loirin esittämä naishahmo *[[Spede Show]]* ja *[[Vesku Show]]* -ohjelmista.
Tyyne on ammatiltaan televisiokuuluttaja. Hänellä on pitkät ruskeat hiukset ja hän käyttää runsaasti meikkejä. Hän pukeutuu aina näyttäviin puseroihin ja minihameeseen. Hän tuo reilusti itseään esille, eikä turhia ujostele. Hän on sinut itsensä kanssa, eikä häpeile puhua selluliitista ja samalla esitellä sääriään. Hän ihailee Helsingin herroja, ja kertoo avoimesti televisiossa useista miesseikkailuistaan. Hän on myös hiukan kateellinen Hannele Laurille, joka saa sketseissä kaikki naisroolit. Vuonna 1987 Tyyne järjesti *Spede Show’ssa* kansanäänestyksen, jossa kortein äänestettiin kumpi on suositumpi hän vai Hannele Lauri. *Spede Show'n* loputtua Tyyne siirtyi *Vesku Show'hun*, jossa hän luki lehtiuutisia ja lauloi muutamia lauluja. Samaan aikaan hän myös hiukan masentui, kun Loiri ei kirjoittanut hänelle sketsejä. Tyynellä oli veli, Reino, joka katosi kertausharjoituksissa. Tyynen lentävä lause on "*pimpelipom*".

Tyyne on levyttänyt musiikkia: *[[Pim peli pom]]* -albumi julkaistiin keväällä 1988. Levyllä hän duetoi Jean-Pierre Kuselan kanssa laululla "Tahdon olla sulle hellä". Tyyne laulaa myös hänelle sävelletyn ja sanoitetun "Pimpeli pom" -laulun ja Rauli Badding Somerjoen "Fiilaten ja höyläten" sekä käännösbiisit "Sex machine", "Ei koskaan sunnuntaisin", "Söteem" ja *"*Chirpy chirpy cheep".

Tyyne esiintyi myös vuonna 1990 elokuvassa *[[Uunon huikeat poikamiesvuodet maaseudulla]]* johtaja Uuno Turhapuron mahdollisena äitinä. 

Disneyn vuoden 1992 animaatioelokuvan *[[Aladdin (vuoden 1992 elokuva)|Aladdinin]]* suomenkielisessä dubbauksessa Loirin ääninäyttelemä Henki viittaa Tyyneen laulussa *Prinssi Ali*, jonka aikana uutisselostajaksi pukeutunut Henki kysyy: ”Miltä näyttää Tyyne”, johon naiseksi pukeutunut Henki vastaa Spede Shown Tyynen äänellä: ”Ihanalta vain, hienot sulat.”

Vuonna 2014 Tyyne esiintyi *[[Vain elämää]]* -televisiosarjan 3. kaudella ja lauloi Paula Koivuniemen kappaleen ''Aikuinen nainen.

## Albumit
* Pim peli pom (1988)

## Lähteet

## Aiheesta muualla
* Tyynen äänilevytuotanto Suomen äänitearkiston tietokannassa
Skotlanninpaimenkoira

**Skotlanninpaimenkoira** voi olla

* sileäkarvainen skotlanninpaimenkoira
* pitkäkarvainen skotlanninpaimenkoira
Treviso

**Treviso** on kaupunki Italiassa. Se sijaitsee Veneton alueella ja on Trevison maakunnan pääkaupunki ja suurin kaupunki. 

Trevison pinta-ala on 55 km² ja väkiluku noin 84&nbsp;000 (2015). Kaupungissa sijaitsee Trevison lentoasema.

## Urheilu
Trevisossa pelaa lentopallojoukkue Sisley Treviso, joka on voittanut Italian A1-liigan yhdeksän kertaa. Benetton Basket on kaupungissa sijaitseva koripalloseura. Joukkue on voittanut Italian mestaruuden viisi kertaa.

Jalkapallossa kaupunkia edustaa Treviso F.B.C. 1993, joka on pelannut Serie B:ssä.

## Lähteet

## Aiheesta muualla
* Viralliset sivut
Visa Electron

**Visa Electron** oli maksukortti, jota Visa kehitti 1980-luvulta aina vuoteen 2024 saakka. Visa Electron erosi tavallisista Visa-luottokorteista siten, että siihen ei liitynyt luotto-ominaisuutta, vaan katevaraus tehtiin aina pankkitililtä. Näin ollen korttiin liittyvällä tilillä oli aina oltava katetta käytettävissä maksutapahtuman yhteydessä ja käytettävissä olevia varoja ei voinut ylittää. Verkkoon liittämättömät maksupäätteet eivät tukeneet Visa Electronia, koska ne eivät voineet varmistaa tilin saldon riittävyyttä maksutapahtuman summaan verraten, maksutapahtuman yhteydessä.

Visa Electronilla maksettaessa saattoi aiheuttaa hämmennystä se, että osa maksupäätteistä tunnisti kortin luottokortiksi ja osa pankkikortiksi.

Suomessa Visa Electronin oli mahdollista saada jokainen 18 vuotta täyttänyt, mutta pankit saattoivat asettaa myös muita ehtoja kortin myöntämiselle. 10–17-vuotiaille kortti myönnettiin vanhempien suostumuksella.

Visa lopetti Electron korttien tuen vuonna 2024 ja se korvataan Visa Basic -kortilla.
## Lähteet